14/12/2010 | Administración LocalMunicipal
Arteixo
Persoal
Convocatoria e bases reguladoras, para a cobertura en propiedade dunha praza do posto de Policia Local

É obxecto das presentes bases a regulación do procedemento de ingreso polo sistema de oposición libre para cubrir unha praza de persoal funcionario de carreira, do posto de POLICÍA LOCAL, vacante na RPT 2010 e incluida na OEP 2010 do Concello de Arteixo. As presentes Bases reguladoras quedan supeditadas ao establecido na Lei 4/2007, do 20 de abril de coordinación de policías locais, o Decreto 243/2008, do 16 de outubro e a Orde do 28 de xaneiro de 2009, sem perxuizo do cumprimento do establecido póla Lei 13/2008 da Función pública de Galicia, Lei 7/2007 do Novo estatuto do empregado público e demais de aplicación para o non regulado no marco legal sinalado em primeira instancia. Escala de Administración especial Subescala de servizos especiais Categoría: Policía Escala: Básica Grupo: C Subgrupo C1 Para poder tomar parte no proceso selectivo, as persoas aspirantes deberán reunir os seguintes requisitos: a) Posuír a nacionalidade española. b) Superar os 18 anos de idade e non ter cumpridos os 36 anos. c) Posuír unha estatura mínima de 1,65 metros os homes e 1,60 metros as mulleres. d) Estar en posesión da titulación exixible para o acceso como funcionario do grupo C1, consonte a normativa de función pública. e) Ser titular dos permisos de conducir das clases A2 e B con BTP. f) Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial firme. Será aplicable, non obstante, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial. g) Compromiso por escrito de portar armas durante o servizo e, se é o caso, chegar a utilizalas nos casos e circunstancias legalmente establecidas, que o aspirante presentará en forma de declaración xurada. h) Presentación dun certificado médico en que se faga constar expresamente que o aspirante reúne as condicións físicas e sanitarias para a realización dos exercicios físicos que se especifiquen na correspondente proba da oposición, o que non excluirá as comprobacións posteriores do que se reflicte no certificado médico. i) Presentación da carta de pagamento de ter aboado os dereitos de exame nos servizos económicos municipais (Tesourería) ou copia compulsada do xustificante de ingreso nas contas municipais designadas de seguido, cos datos persoais do/a aspirante e praza á que opta ( Nº conta para abono bancario: Caixa Galicia 2091/0014/D C 95/3110000096; Banesto: 0030/6142/DC 12/0375101273; La Caixa: 2100/5097/DC 24/0200006255). Ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos do pagamento das tasas de dereito de exame, aqueles aspirantes que acrediten minusvalía e/ou situación de desemprego de longa duración ( a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo. j) Os dereitos de exame serán os establecidos pola ordenanza fiscal no momento de presentación de instancias, correspondendo consecuentemente as tasas 2010 mailo incremento do IPC internual que é determinado en xaneiro 2011 ( 19´61 €+ IPC ), e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, isto é unicamente a aqueles aspirantes que resulten excluidos na Listaxe definitiva. Todos estes requisitos deberán acreditalos na data en que remate o prazo de presentación de instancia da convocatoria. As persoas que desexen tomar parte nas probas selectivas deberán facelo constar mediante unha instancia dirixida á Alcaldía do Concello de Arteixo, cos datos persoais do solicitante co seu enderezo e a denominación do posto convocado ó que opta, achegándo unha fotocopia autenticada do documento nacional de identidade, no seu caso, da documentación debidamente compulsada. Para ser admitido nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións exixidas na data en que remate o prazo de presentación de instancias e o compromiso, no suposto de superar o proceso, de prestar xuramento ou promesa de conformidade co Real decreto 707/1979, do 5 de abril. No caso de equivalencia ou homologación de titulacións deberá xustificarse co certificado expedido polo organismo competente. O prazo para presentar as solicitudes será de 20 días naturais, contados a partir do día seguinte o da publicación do anuncio da convocatoria específica no Boletín Oficial do Estado. A presentación de solicitudes poderá facerse ben no rexistro xeral do Concello de Arteixo, ben en calquera das formas establecidas no art.38.4 da Lei 30/1992 de réxime xurídico das administracións públicas e do procedemento administrativo común. As persoas aspirantes quedan vinculadas aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. Xunto coas instancias solicitando participar no proceso, deberá presentarse a seguinte documentación, orixinal ou copia compulsada, na orde que se indica: a) Documento nacional de identidade ou pasaporte. b) Título de bacharelato, técnico superior de formación profesional ou equivalente. c) Permisos de conducir das clases A2 e B con BTP. d) Declaración responsable asinada, de non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario, ou para exercer función similares ás que desempeñaba no caso do persoal laboral, no cal fose separada/o ou inhabilitada/o, nin ter sido separada/o do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme. e) Declaración responsable, asinada pola ou pola/o aspirante, de comprometerse a portar armas durante o servizo e, se é o caso, chegar a utilizalas nos casos e circunstancias legalmente establecidas. f) Certificación médica actualizada na que se faga constar expresamente que a/o aspirante reúne as condicións físicas e sanitarias necesarias e suficientes para a realización dos exercicios físicos que se especifican nestas bases. Esta certificación non poderá ter unha antigüidade superior aos tres meses anteriores ao día de remate do prazo de presentación de instancias. g) Carta de pagamento das tasa de exame ou certificación de estar exento ( segundo o establecido na Base terceira) 1) Finalizado o prazo dos vinte días naturais fixado para presentar as solicitudes o Concello de Arteixo ditará resolución, no prazo máximo dun mes, declarando aprobada a listaxe de solicitudes de participación admitidas e excluídas, especificando, no seu caso, os motivos de exclusión e prazo de subsanación – 10 días hábiles-, que se publicará no Boletín Oficial da Provincia e no taboleiro de anuncios do Concello. No suposto de non existir aspirantes excluídos, a listaxe provisional poderá ser elevada á defintiva, sinalando xá a data de inicio do proceso selectivo.2) No suposto de producirse reclamacións/ recursos contra as listaxes, composición nominativa do tribunal ou similares, deberá ditarse unha nova resolución estimándoas ou desestimándoas, coa publicación da listaxe definitiva no Boletín Oficial da Provincia e no taboleiro de anuncios.3) O feito de figurar na listaxe de solicitudes admitidas non prexulga que se lles recoñeza ás/os interesadas/dos posuíren os requisitos esixidos no procedemento selectivo convocado, que deberán ser xustificados documentalmente no suposto de que superen as probas selectivas.1. O tribunal de oposición será designado pola Alcaldía nos termos que sinalan os artigo 60 Lei 7/2007, do 12 de abril, do estatuto básico do empregado público e o artigo 34 da Lei 4/2007, do 20 de abril, de coordinación de policías locais.2. Estará constituido por cinco membros titulares e cinco suplentes.3. A totalidade dos vogais deberá posuír n nivel de titulación igual ou superior ao esixido para o acceso á categoría da praza ofertada.4. A súa composición, que primará o principio de especialidade e idoneidade técnica, así como a paridade do órgano na súa composición, será a seguinte: a. Presidencia: un/ha funcionario/a do Concello de Arteixo ( titular e suplente), preferentemente do Corpo técnico ( A1-A2) b. Secretario, quen actuará com voz e voto: unha/un funcionaria/o do Concello de Arteixo con habilitación de carácter estatal ( titular e suplente). c. Tres vogais con coñecementos técnicos designados pola Alcaldía: -Unha/un vogal (titular e suplente ) a proposta da Academia Galega de Seguridade Pública de Galicia -Unha/un vogal ( titular e suplente) a proposta dos sindicatos existentes na Xunta de Persoal deste Concello -Unha/un vogal (titular e suplente), que deberá ser técnico na materia, a proposta da Alcaldía 5. A pertenza aos órganos de selección será sempre a título individual, non podendo ostentarse en representación nin por conta de ninguén, pólo que a Alcaldía na Resolución de designación nominativa dos membros do Tribunal asumirá as propostas realizadas, quedando a súa potestade de designación limitada por razón legal tasada, explícitamente motivada, para os supostos de rexeitamento.6. Non poderán formar parte dos tribunais as persoas de elección ou designación política, os funcionarios interinos e o persoal eventual, así como tampouco aqueles que estean comprendidos nos supostos do art.29 da Lei 39/92, Lei de Réxime xurídico e de procedemento administrativo común. 7. O tribunal poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias dalgunha das probas así o aconselle, limitándose os mencionados asesores a prestaren a súa colaboración nas súas especialidades técnicas.8. A Alcaldía, antes de que teña lugar cada unha das probas e xuntamente coa listaxe definitiva de admitidos, publicará no Boletín Oficial da Provincia e no taboleiro de anuncios da corporación a resolución pola que se nomean os membros titulares e suplentes do tribunal cualificador.9. Os membros dos tribunais deberán absterse de intervir, comunicándolle ó presidente cando concorra neles algunha das circunstancias previstas no artigo 28 da Lei 30/92 de réxime xurídico das administracións públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación da convocatoria.10. O tribunal cualificador deberá constituírse na data que designe a Alcaldía e se entenderá constituído validamente cando asista a maioría absoluta dos membros, titulares ou suplentes. Na sesión constitutiva de cada tribunal adoptaranse as decisións pertinentes para o correcto desenvolvemento das probas selectivas.11. A partir da sesión de constitución cada tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na Lei 30/1992 de réxime xurídico das administracións públicas e procedemento administrativo común.12. O tribunal adoptará as medidas precisas naqueles casos que resulte necesario para que as persoas aspirantes con discapacidade gocen de similares condicións para realizaren os exercicios ás do resto dos demais aspirantes, dispoñendo, no seu caso, as posibles adaptacións de tempo e de medios.13. En caso de ausencia do presidente titular e do presidente suplente actuará no seu lugar o vogal designado en primeira orde.14. Os membros do tribunal e os seus asesores que asistan ás sesións percibirán as axudas de custo pola súa asistencia segundo a contía legalmente establecida de conformidade ao establecido pólas Bases de execución do orzamento municipal en vixencia. Esta fase constará das seguintes probas, cada unha das cales terá carácter eliminatorio, e serán realizadas pola orde na que se citan: 1. As probas da oposición son as seguintes, citadas pola orde en que se deberán desenvolver: a) Probas de avaliación dos coñecementos dos aspirantes sobre os contidos do temario correspondente. b) Proba de avaliación do coñecemento da lingua galega, só para aqueles aspirantes que non puidesen acreditalo documentalmente. c) Aptitude física, que incluirá a comprobación da estatura dos aspirantes. d) Probas psicotécnicas. e) Recoñecemento médico.2. Todas as probas recollidas no punto anterior teñen carácter eliminatorio.3. Facúltase o tribunal cualificador, unha vez rematada a proba de coñecementos, para establecer por orde decrecente de puntuación a porcentaxe de aspirantes que deben desenvolver o resto das probas, por quendas consecutivas de resultar necesario, cuxo número non será inferior en todo caso ao dobre das prazas convocadas. A proba de avaliación dos coñecementos dos/as aspirantes deberá amosar a súa preparación intelectual e o dominio dos contidos do temario que se inclúe no anexo. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización. A proba será cualificada polo tribunal de cero a dez puntos, sendo preciso acadar cinco puntos como mínimo. A cualificación farase atendendo a seguinte fórmula: N= (A-F/3)/10. Sendo N= nota final da proba; A= preguntas acertadas; F= preguntas falladas ou non respondidas. A proba de coñecemento da lingua galega estará dirixida á comprobación, por parte do tribunal, de que as/os aspirantes comprenden, falan e escriben correctamente o galego, someténdoos ás probas que consideren máis adecuadas para tal comprobación. Esta proba cualificarase como apto ou non apto. As persoas aspirantes que acrediten, con carácter previo e da maneira normativamente establecida, o coñecemento da lingua galega, daráselles por superada esta proba coa cualificación de “apto”, para o que se lles exixirá o título Celga, 4 de acordo coa Orde da Consellería de Presidencia, Administracións Públicas e Xustiza, do 16 de xullo de 2007, na que se regulan os certificados oficiais acreditativos dos niveis de coñecemento da lingua galega (Celga), art.2.4. Antes de comezar as probas físicas efectuarase o control da estatura dos/as aspirantes, quedando eliminados/as os/as que non acaden a estatura mínima de 1,65 metros para os homes e 1,60 metros para as mulleres. As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas A.1.1, A.1.4 e A.1.5, e alcanzar ou superar os mínimos das probas A.1.2 e A.1.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo. As probas realizaranse de forma individual, agás as de velocidade, resistencia xeral e natación que poderán facerse de forma colectiva se así o considera o tribunal cualificador. Nas probas de resistencia xeral e natación, disponse dunha soa posibilidade de execución, no resto permitirase unha segunda realización cando na primeira non se obteña a cualificación de apto. O desenvolvemento de cada unha das probas físicas deberá realizarse en lugares axeitados ao tipo de proba a executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor. Realizarase nunha pista de atletismo ou calquera zona totalmente chaira de terreo compacto. O/a aspirante colocarase na pista no lugar sinalado, podendo realizar a saída de pé ou agachado, sen utilizar tacos de saída. As marcas máximas (en segundos) esixidas para a superación da proba son: Homes: 7,40’’. Mulleres: 8,20’’. A.1.2.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo exixible é de 10 flexións. A.1.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, presa coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. O tempo mínimo esixido para a superación da proba é de 52 segundos. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pés separados, paralelos entre si e á mesma altura. Realizará un salto horizontal caendo cos dous pés ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas esixidas (en centímetros) para a superación da proba son: Homes: 210 cm. Mulleres: 185 cm. Realizarase en pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos e segundos ) esixidas para a superación da proba son: Homes: 3’30’’. Mulleres: 4’10’’. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación da proba son: Homes: 24’’. Mulleres: 28’’. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación global será de apto/non apto. A.3.1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. A.3.2. Probas de personalidade. As probas de personalidade orientaranse a avaliar os trazos da personalidade máis significativos e relevantes para o desenvolmento da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, á parte das características de personalidade sinaladas anteriormente, exploraranse, ademais, os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. O recoñecemento médico será efectuado por facultativos especialistas e o seu fin é garantir que os/as aspirantes estean en condicións idóneas para o exercicio das funcións policiais propias do posto de traballo. Cualificarase como apto/non apto. Para os efectos da exclusión do/a aspirante, terase en conta o seguinte: 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial que, a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico.1. A data e mais a hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas serán determinados pola Alcaldía mediante resolución, xuntamente coa aprobación da listaxe definitiva de persoas admitidas e a composición do tribunal, que se publicará a través de anuncio no Boletín Oficial da Provincia e no taboleiro de anuncios do Concello de Arteixo polo menos con 15 días de antelación.2. As persoas aspirantes convocaranse para cada exercicio nun único chamamento, quedando decaídos no seu dereito as que non comparezan a realizalo, salvo os casos debidamente xustificados, que resolverá o tribunal.3. As persoas aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles.1. Unha vez comezadas as probas non será obrigatoria a publicación da celebración das sucesivas no Boletín Oficial da Provincia, sendo suficiente a súa exposición nos locais onde se celebren e no Taboleiro de anuncios da Casa do Concello. Nestes mesmos lugares publicaranse as puntuacións obtidas en cada unha delas.2. Desde a terminación dunha proba e o comezo da seguinte deberá transcorrer un prazo mínimo de 48 horas.3. As probas realizaranse a porta pechada sen outra asistencia que a das/os aspirantes, membros do tribunal e as/os colaboradores e especialistas designados.4. As/As persoas aspirante serán convocados para cada exercicio en chamamento único e nos que non poidan realizarse conxuntamente a orde de actuación das persoas aspirantes principará por aquelas cuxo primeiro apelido empece pola letra M, segundo a resolución da Consellería de Facenda do 26 de xaneiro de 2010 (DOG 01/02/2010), pola que se fai público o resultado do sorteo ao cal se refire o Regulamenteo de selección de persoal da Administración da comunidade Autónoma de Galicia.1. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impedir acudir, agás que a escusa sexa posible por ter amparo nun precepto legal, así como no suposto recollido no número seguinte.2. Nos casos de aspirantes embarazadas, ou en período de parto ou postparto, debidamente acreditados, poderase aprazar para as aspirantes en que concorra a dita circunstancia ata seis meses o desenvolvemento das probas físicas que lles correspondese efectuar, prazo que podería prorrogarse como máximo outros seis meses en caso xustificado. Este aprazamento das probas físicas non afectará por si só ao resto das probas.3. En calquera caso, daráselle por superado o proceso selectivo a aqueles aspirantes que obtivesen unha puntuación final que non puidera ser acadada, aínda coa obtención da máxima puntuación posible nas probas físicas aprazadas, polas aspirantes que se acollesen ao dereito de aprazamento.4. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as medidas as conxuntamente.5. En ningún caso as probas de recoñecemento médico estimarán como circunstancias negativas para os efectos do proceso selectivo, calquera que fose derivada da situación de embarazo e lactación. Á solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias.6. O Tribunal poderá requirir aos aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do documento nacional de identidade, permiso de condución ou pasaporte.7. Contra os acordos do tribunal poderá interpoñerse recurso administrativo de alzada ante Alcaldía que os nomeou, segundo o previsto no artigo 114.1 da Lei de réxime xurídico das administracións públicas e de procedemento administrativo común, modificado pola Lei 4/1999.1. Rematado o proceso selectivo, o tribunal proporá ao órgano convocante e fará pública a relación de aprobados, por orde decrecente de puntuación, cuxo número máximo deberá coincidir co de prazas convocadas. Consecuentemente, o tribunal elevará proposta de nomeamento a favor do/a aspirante que acade a maior puntuación na totalidade da Oposición.2. O tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, en que figurarán aqueles aspirantes que, aínda que superen o proceso selectivo, non resulten aprobados por obter unha puntuación de ordinal inferior ao número de prazas convocadas.3. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos en que o aspirante aprobado non chegue a tomar posesión, e sempre con anterioridade ao desenvolvemento do curso correspondente, o órgano convocante, ao abeiro do disposto no artigo 61.8º da Lei 7/2007, do 12 de abril, do Estatuto básico do empregado público, deberá substituílo polo seguinte na orde de puntuación da lista complementaria de reserva, segundo a orde de puntuación acadado. O concello convocante comunicará sen demora á Academia Galega de Seguridade Pública a relación do alumnado que debe incorporarse ao curso selectivo, e solicitará a reserva das prazas correspondentes. Para o desenvolvemento do curso selectivo de formación, e o período de prácticas se é o caso, as persoas aprobadas serán nomeadas funcionarias en prácticas, cos dereitos e deberes que legalmente lles correspondan segundo a súa situación e categoría. A superación do curso selectivo resulta obrigatoria para acceder á condición de persoal funcionario de carreira na categoría correspondente. Só estarán dispensadas de realizar o dito curso aquelas persoas que xa o superasen con anterioridade na Academia Galega de Seguridade Pública e os funcionarios que accedesen por mobilidade desde a mesma categoría desde outros corpos de policía local. No caso da non incorporación ao curso ou de abandono deste sen rematalo, agás por causas excepcionais, considerarase que o aspirante non superou o proceso selectivo. O alumnado que non supere o curso teórico-práctico na academia, incluídas as probas de cáracter extraordinario, perderá todos os dereitos acadados no proceso selectivo. Estas Bases vincularán ao Concello, aos tribunais cualificadores e as persoas aspirantes que participen no proceso selectivo. Ase mesmo, dado que as publicacións e anúncios serán expostas na páxina webb municipal como publicitadade comprementaria ( e sen validez a efecto administrativo ), se entenderá que os/as aspirantes, no momento da presentación de instancia, asumen a publicidade de datos personais – nome, apelidos, cualificacións dos exercicios, etc. A restante información, de carácter persoal, quedará reservada ao expediente interno de selección e protexida segundo o establecido polo estipulado na lei 15/1999, de 13 de decembro O tribunal queda facultado para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. A realización das probas selectivas axustarase ao establecido nas presentes bases as cales están elaboradas de acordo o disposto na orde do 28 de xaneiro de 2009, a Lei 4 /2007 de 20 de abril e o Decreto 243 / 2008, do 16 de outubro que a desenvolve, así como ao disposto na Lei 7/1985, de 2 de abril, reguladora de bases de réxime local; Lei 7/2007, de 12 de abril, do estatuto básico do empregado público, e demáis normativa de aplicación. Estas bases xerais e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lei 30/1992, do 26 de novembro de réxime xurídico das administracións públicas e procedemento administrativo común, a Lei 7/1985, do 2 de abril, reguladora das bases do réxime local, modificada pola Lei 57/2003, así como na Lei 29/1998, do 13 de xullo, reguladora da xurisdición contencioso - administrativa segundo corresponda. Así mesmo a Administración municipal poderá, de ser o caso, proceder á revisión das resolucións dos tribunais de conformidade co previsto na citada Lei 30/1992, do 26 de novembro.1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: Dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de Autonomía de Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación.16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.17. Lei orgánica de forzas e corpos de seguranza. Funcións da policía local.18. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia: aspectos fundamentais.22. Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito.23. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.24. Delitos contra a Administración pública. Atentados contra a autoridade e os seus axentes. Desordes públicas.25. Homicidio e as súas formas. Faltas contra as persoas. Delitos e faltas contra o patrimonio e a orde socioeconómica.26. Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.27. O atestado policial na Lei de axuizamento criminal. Concepto e estrutura.28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais en que pode incorrer o funcionario que efectúa unha detención. O procedemento de habeas corpus.29. Lei de seguranza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e compañeiros. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público. D/Dona. con DNI núm.:. con enderezo. C. P. Localidade. e telefono de contacto. EXPÓN: Que tendo coñecemento da Convocatoria e Bases reguladoras do proceso selectivo de: (MARCAR CUNHA X) POLICA LOCAL ( 1 praza de FUNCIONARIO DE CARREIRA, Escala Admón Especial, Subescala Servizos especiais, Grupo C, subgrupo C1, Escala Básica) e declarando explícitamente coñecer e aceptar as Bases reguladoras da Convocatoria para a cobertura desta praza, e Declarando pola presente cumprir tódolos requisitos establecidos nestas Bases, e específicamente: Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial firme e, acepta-lo compromiso de portar armas durante o servizo e, se é o caso, chegar a utilizalas nos casos e circunstancias legalmente establecidas. A tal efecto, apórtase a seguinte documentación: (marcar cunha X )  DNI copia cotexada  Titulación de acceso ( orixinal ou copia cotexada)  Taxas dereito exame ( ou documentación acreditativa exención de tasas)  Certificado CELGA IV ou Perfeccionamento ou equivalente, no caso de estar exento da realización do 4º exercicio, proba de galego ( orixinal ou copia cotexada) SOLICITA: sexa admitida ista Instancia para participar no proceso selectivo referido. Data, DNI e Sinatura do/a aspirante: Á ATENCIÓN DA SRA. ALCALDESA-PRESIDENTA DO CONCELLO DE ARTEIXO Arteixo, a 9 de decembro de 2010. A ALCALDESA-PRESIDENTA Por delegación, Decreto nº 1525/07 Asdo: Rosario Figueiras Icasuriaga